 In kastoo sharcigu amaanay maalka badan oo jidka Ilaahay loogu gargaarayo laakin qofka oo had iyo jeer jecel inuu helo maal aad u tira badan waa waxyaalaha keena ciqaabta iyo halaagga ummadda, taas waxaa daliil u ah xadiis uu warinayo Camar ibn Cawf inuu yiri nabiga scw ayaa abuu cubayda wuxuu u diray Baxrayn si uu uga soo ururiyo jizyada laga qaadi jiray dadkii aan islaamka ahayn ee ku hoos noolaa dawladda islaamka, ayaa waxaa maqlay Ansaartii saxaabadii rasuulka, waxay aad u yimaadeen salaadii subax, markii uu nabiguscw salaadii ka baxay ayay soo hor mar mareen nabiga si ay u tusaan in ay joogaan masaajidka, nabigu ayaa intuu dhoolo cadayey wuxuu yiri waxaan u malaynayaa inaad maqasheen in Abaa-cubayda yimi oo uu maal ka keenay Baxrayn waxay ku jawaabeen haa sidaas ayaan maqalnay nabiga ayaa wuxuu yiri ilaahay baan ku dhaartaye idiinka baqi maayo fakhri iyo saboolnimo ee waxaan idiinka baqayaa in aduunyada laydiin fidiyo sidii ummaddihii idinka horeeyey loogu fidiyey oo aad ku tartantaan sidii ay ugu tartameen oo laydinku halaago sidii loogu halaagay. 